

**Főzőverseny az Ízőrző Napon**

**2022**

**2022. június 25-én (szombaton) várjuk a megmérettetni vágyókat egy közös főzésre a lébényi sportpályára!**

Tudnivalók:

* A sportpálya előtti fás területen 12.00 órától van lehetőség a főzés megkezdésére, az ételeknek legkésőbb 17.00-ig kell elkészülni, hogy az értékelés megkezdődhessen. Idén közönségszavazással dől el az eredmény, a három legtöbb szavazatot begyűjtött csapat kerül díjazásra. A csapatok által elkészített ételeket a rendezvényen résztvevő látogatók fogyaszthatják el.
* A hozzávalók beszerzése a csapatok feladata. A résztvevők kérhetnek hozzájárulást az **alapanyagok beszerzéséhez** az önkormányzattól **legfeljebb 20 000 Ft értékben**. **(Kizárólag alapanyagokról szóló számlát fogadunk el!)** Ezek beszerzését hiteles bizonylattal (az önkormányzat nevére kiállított számlával: Lébény Város Önkormányzata, 9155 Lébény Fő út 47. adószám: 15727952-2-08) kérjük igazolni! Fontos: csak olyan számlát fogadunk el, melynek kiállítási dátuma június 25-nél nem későbbi!
* A főzőeszközöket a csapatok maguknak biztosítják. A helyszínre való tekintettel kizárólag **gázrózsával** való tüzelés megengedett.
* Műanyag tányért, evőeszközt, illetve 1 db sörpadot és 1 db sörasztalt biztosítunk.
* A csapatok elhelyezkedéséről a létszám véglegesítése után küldünk tájékoztatást.
* Gyerek- és ifjúsági csapatok, családok, baráti társaságok és környező településekről érkezők nevezését is fogadjuk!

Tisztelettel kérem a nevező csapatokat, hogy **részvételi szándékukat** és az **étel megnevezését** küldjék el a kultura@lebeny.hu e-mail címre **legkésőbb június 15-ig**.

Lébény, 2022. május 30.

Köszönettel:

 Gracza Virág
kulturális referens

 30/631-3720